open-index/open-wikipedia-markdown huggingface dataset:
வைக்கிங் கலை

**<nowiki/>'வைக்கிங் கலை**' (Viking Art Style) என்பது, ஐரோப்பிய நாடுகளில் ஒன்றான ஸ்காண்டினேவியாவில் உள்ள கலை வடிவம் ஆகும். வைக்கிங் மக்கள் வாழ்ந்த முற்காலத்தில் இந்த கலை உயிர்ப்புடன் இருந்தது. செல்டிக் நாடுகளில் இருந்த கலை வடிவங்களையும், ரோமானியரின் கலைவடிவங்களையும் ஒத்திருக்கும். இது 'நார்சியக் கலை' எனவும் அறியப் படுகிறது.

## வரலாறு
'வைக்கிங்' இன மக்களுக்கு 'நார்ஸ்மென்' என்ற பொதுப் பெயரும் வழக்கில் இருந்தது. 'நார்ஸ்மென்' என்ற சொல்லிற்கு 'வடக்குப் பகுதி மக்கள்' என்பது பொருள். அவர்கள் நார்வேயின் வடக்குப் பகுதிகளில் வாழ்ந்ததால், இந்தப் பெயர் ஏற்பட்டது. அடிப்படையில் இவர்கள் கடல் வாணிகம் செய்தவர்கள். எனினும் கடல் வாணிகப் பாதுகாப்பிற்காக இவர்கள் அமைத்து வைத்திருந்த படை காலப் போக்கில் போர்ப் படையாக மாறியது. இவர்கள் கி.பி. 793 முதல் கி.பி. 1066 வரை ஐரோப்பாவின் பல நாடுகளையும் ஆண்டனர். முரட்டுத் தனமான ஆற்றல் கொண்ட படை அவர்களிட்ம் இருந்தது. படையெடுத்துச் சென்று கைப்பற்றும் நாடுகளையும் இடம்பெயர்ந்து சென்று குடியேறிய புதிய நிலப் பகுதிகளையும் அவர்கள் 'வைக்கிங் குடியேற்றங்கள்' என அமைத்து ஆண்டனர். அவர்கள் செழிப்புடன் இருந்த காலத்தில் அவர்களால் வளர்க்கப் பட்டுப் பயன்பாட்டில் இருந்த கலையே 'வைக்கிங் கலை' எனப்பட்டது. இவ் வைக்கிங் கலையில் பல உட்பிரிவு வகைகள் இருந்தன. அவற்றுள் 'ப்ரொவ', 'ஓசெபெர்கு', 'போர்ரே', 'ஜெலிங்கெ', 'மாம்மென்', 'ரிங்கரைக்' மற்றும் 'யுர்னெஸ்' ஆகியன குறிப்பிடத் தக்க வகைகளாகும்.

### ஓசெபெர்கு வகை
'ஓசெபெர்கு' வகையில், விலங்குகளைப் படங்களில் வரையும் கலை. பழங்காலத்தில் கடல்பகுதிகளில் கண்டெடுக்கப்பட்ட கப்பலின் நினைவாக 'ஓசெபெர்கு' எனப் பெயரிடப்பட்டது. அந்தக் கப்பலில் மரத்தாலான கலைப் பொருட்கள் பல கண்டெடுக்கப்பட்டன-


Image:Osebergskipet-Detail.jpg|ஓசெபெர்கு கப்பலின் வளைவு
Image:Oseberg bow detail.JPG|ஓசெபெர்கு கலை
Image:Oseberg.JPG|அருங்காட்சியகத்தில் ஓசெபெர்கு கப்பல்


### போர்ரே வகை

'போர்ரே' வகையில் மரத்தில் விலங்குகளைக் குறிக்கும் வடிவங்கள் அமைக்கப் பட்டிருந்தன. 'போர்ரெ' வகையானது, ஒழுங்கு செறிந்த பூ மற்றும் கலைநயம் மிக்க வளைகோடுகள் அமைந்த வேலைப்பாடுகளை உள்ளடக்கியது. இது பத்தாம் நூற்றாண்டு வரையில் புழக்கத்தில் இருந்த்து. வைக்கிங் குல மக்கள் வாழ்ந்த பகுதிகளிலும் குடியேற்றப் பகுதிகளிலும் பரவலாக இருந்தது. ஆபரணங்களையும், நகையையும் அலங்கரிக்கவும், குடியிருப்பு வீடுகள் மற்றும் வீட்டுத் தளவாடங்களின் அலங்கார வேலைகளுக்கும் கப்பல்களின் மர வேலைப்பாடுகளுக்கும் இந்தக் கலை வகை பயன்படுத்தப்பட்டது,

## படங்கள்

Image:Oseberg bow detail.JPG|ஒசெர்பெர்கு கலையில் செய்த வளைவு
Image:Urnesportalen.jpg|அர்னஸ் ஸ்டேவ் தேவாலயம்


## சான்றுகள்


## இணைப்புகள்
*புரோவா, ஓசேபர்க் கலை வடிவங்கள்

பகுப்பு:பண்பாடு
ஊர்சுலா பர்ன்ஸ்

**ஊர்சுலா பர்ன்ஸ்** (*Ursula M. Burns*, பிறப்பு: 20 செப்டம்பர் 1958) என்பவர் ஜெராக்ஸ் நிறுவனத்தின் தலைவராகவும், முதன்மை செயல் அதிகாரியாகவும் உள்ளார். பார்ச்சூன் 500 என்னும் நிறுவனத்திற்கான தலைமையை ஏற்றுள்ள அமெரிக்க-ஆப்பிரிக்க முதல் பெண் இவர்தான். இந்நிறுவனத்தின் பொறுப்பிற்கு வந்துள்ள முதல் பெண்மணியும் இவர்தான். 2009ம் ஆண்டிற்கான அறிக்கையில் ஃபோர்ப்ஸ் பத்திரிக்கை இவரை உலகின் 14வது சக்திவாய்ந்த பெண் என்று கூறியுள்ளது.
## ஆரம்பகால வாழ்க்கை
**உருஸிலா பர்ன்ஸ்** நியூயார்க் நகரத்தில் பொது வீட்டில் தனது தாயுடன் வளர்ந்தவர். இவரின் தாயும் தந்தையும் பனாமா நாட்டைச்சேர்ந்தவர்கள். பெண்கள் பயிலும் கதீட்ரல் உயர்நிலை பள்ளியில் தனது பள்ளிப்படிப்பைத் துவங்கினார். பின்னர் பொறியியல் பட்டமும், பின்னர்  கொலம்பியா பல்கலைக்கழகத்தில் முதுகலைப்பட்டமும் பெற்றார்.

## பணி
1980ம் ஆண்டு ஜெராக்ஸ் நிருவனத்தில் வேலையில் சேர்ந்தார். பின்னர் அதே நிறுவனத்தில் பல்வேறு பொறுப்புகளில் வேலையில் இருந்துள்ளார். 2010ம் ஆண்டு அந்த நிறுவனத்திலேயே தலைமைச்செயல் பெண் அதிகாரியானார்.
## சமூக நடவடிக்கைகள்
**உருஸிலா பர்ன்ஸ்** எக்சான் மோபில், அமெரிக்கன் எக்ஸ்பிரஸ், போஸ்டன் சயின்டிபிக், பர்ஸ்ட், மாசாச்சூசெட்சு தொழில்நுட்பக் கழகம், மற்றும் ரோஸ்டர் பல்கலைக்கழகம் போன்றவற்றில் இயக்குநர் குழுவில் இடம்பெற்றுள்ளார். 2013- 2014ம் ஆண்டிற்கான அமெரிக்க வர்த்தக சபையின் துணைத்தலைவியாக உள்ளார்.
## தனிப்பட்ட வாழ்க்கை
இவர் தன்னுடன் பணியாற்றும் லாயிட் பீன் என்பவரை மணமுடித்துள்ளார். இவருக்கு மெலிசா என்ற ஒரு மகளும் (பிறப்பு 1992), ஸ்டீவன் மால்கம் என்ற ஒரு மகனும் (பிறப்பு 1989) உள்ளார்கள்.

## மேற்கோள்

## மேலும் பார்க்க
* "Ursula M. Burns" , Black Entrepreneur Profile Website
* Ursula Burns  Video produced by *Makers: Women Who Make America*

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:அமெரிக்கத் தொழிலதிபர்கள்
பகுப்பு:ஆபிரிக்க அமெரிக்கர்
பகுப்பு:அமெரிக்கப் பெண்கள்
விண்மீன் தொகுதி உருவம்

**விண்மீன் தொகுதி உருவம்** எவ்வாறு இருக்கும் என்பது பற்றிய தமிழ்ப்பாடல் ஒன்று உள்ளது. அதனை இங்குள்ள ஆவணப் பதிவில் காணலாம். இவற்றைப் பற்றிய விளக்கங்களைத் தரும் தொடுப்புகள் இங்குத் தரப்படுகின்றன.

விண்மீன்களைத் தமிழர் 12 ஓரைகளாகவும்  நாளைக் குறிக்கும் 27 மீன்களாகவும் கண்டு கணித்துவந்தனர். வாரத்தின் ஏழு நாளும் ஏழு கோள்கள்  ராகு, கேது ஆகியவை பஞ்சாங்கக் கணக்கில் நிழல்-கோள்கள்.

## அ
# அசுவினி - இது ஒரு நாள்-மீன். ஆறு மீன்களைக் கொண்ட தொகுதி  - குதிரைத் தலை போல இருக்கும். இரலை, ஏறு, புரவி, யாழ், ஐப்பசி என்னும் பெயராலும் இதனைக் குறிப்பிடுவர். இப் பெயர் கொண்ட நாளை மருத்துவ-நாள் என்றும், தலை-நாள் என்றும் குறிப்பிடுவர். (திவாகர நிகண்டு)

## ப
# பரணி - இது ஒரு நாள்-மீன். நான்கு கால் நட்டுப் பரண் என்னும் பரணி அமைக்கப்பட்டது போல இருக்கும். அடுப்பு, பூதம், தாழி, பெருஞ்சோறு, போதம், நாடுகிழவோன் என்னும் பெயர்கள் இதற்கு உண்டு. இந்த நாளைத் தருமன் நாள் என்பர். (திவாகர நிகண்டு)

## ம
# மேழம் என்பது 12 ஓரைமீன் தொகுதிகளில் ஒன்று. இது ஆட்டுத்தலை போல் உருவம் கொண்டிருக்ககும். இதனை ஆடு என்றும் குறிப்பிடுவர். மேழ மாதத்தைச் சித்திரை மாதம் என்கிறோம். வருடை, புதன், தகர், மறி, மை, கொறி என்னும் பெயர்கள் இதற்கு உண்டு எனச் சேந்தன் திவாகரம் குறிப்பிடுகிறது.
## வ
# விடை என்பது 12 ஓரைமீன் தொகுதிகளில் ஒன்று.

## அடிக்குறிப்பு

பகுப்பு:வானியல்
ஹோம்புஷ் தமிழ்க் கல்வி நிலையம்

**ஹோம்புஷ் தமிழ்க் கல்வி நிலையம்** ஆத்திரேலியாவின் நியூ சவுத் வேல்சு மாநிலத்தில் சிட்னி மாநகரின் ஹோம்புஷ் என்ற புறநகர்ப் பகுதியில் அமைந்துள்ள ஒரு தமிழ்க் கல்வி நிலையம் ஆகும். இது 1987ஆம் ஆண்டு ஆரம்பிக்கப்பட்டது. புலம்பெயர் தமிழ் வம்சாவழியினரின் இளைய தலைமுறையினருக்கு அடிப்படைத் தமிழ்க் கல்வியோடு தமிழ்க் கலை கலாசாரமும் இங்கு பயிற்றப்படுகின்றது.

இக்கல்வி நிலையத்துக்கான வகுப்புகள் முன்பள்ளிக் கல்வி முதல் உயர்தர வகுப்புகள் வரை ஹோம்புஷ் ஆரம்பப் பாடசாலைக் கட்டடத்தில் சனிக்கிழமை தோறும் காலை, மாலை நேரங்களில் நடைபெறுகின்றன. அத்துடன் ஞாயிற்றுக் கிழமை காலை நேரத்தில் சிறப்பு வகுப்புகளும் நடத்தப்படுகின்றன.

இக்கல்வி நிலையம் ஆண்டு தோறும் வகுப்பு சோதனைகளோடு தமிழ் அறிவுப் போட்டி, பேச்சுப்போட்டி, பட்டிமன்றம், கவிஅரங்கம் போன்றவற்றை நடத்தி வருகிறது. அத்துடன் நியூ சவுத் வேல்ஸ் மாநிலத்தில் தமிழை ஒரு பாடமாக உயர்தரப் பரீட்சையில் எடுப்பதற்கு மாணவர்களைப் பயிற்றுவிக்கின்றது.

## மேற்கோள்கள்

## வெளி இணைப்புகள்
*ஹோம்புஷ் தமிழ்க் கல்வி நிலையம் 

பகுப்பு:ஆத்திரேலியத் தமிழ்க் கல்வி நிலையங்கள்
பகுப்பு:சிட்னி
பகுப்பு:நியூ சவுத் வேல்ஸ்
நாங்கெல்லாம் அப்பவே அப்படி (திரைப்படம்)

**நாங்கெல்லாம் அப்பவே அப்படி**  2014 மார்ச்சில் வெளிவந்த திரைப்படமாகும். இது தெலுங்கில் வந்த தேனிகா நானா ரெடி என்ற படத்தின் மொழிமாற்று. இதை நாகேசுவர ரெட்டி இயக்கியுள்ளார். விஷ்ணு மஞ்சு, ஹன்சிகா மோட்வானி, பிரபு, கோட்டா சீனிவாச ராவ், பிரம்மானந்தம் போன்றோர் நடித்துள்ளனர்.

## கதைச்சுருக்கம்

மதுரையில் ஜமீன்தாரான பிரபுவின் தங்கை சீதா 20 வருடத்துக்கு முன், முசுலீமான சுமனை காதல் திருமணம் செய்து கொள்கிறார். இதனால் கோபமடையும் பிரபு, சுமனின் காலை வெட்டி விடுகிறார். இதனால், பிரபுவை பழிவாங்க நினைக்கும் சுமன் தன் மனைவிக்கு சேரவேண்டிய சொத்தை தரும்படி பிரபு மீது வழக்கு தொடர்ந்து 20 வருடங்கள் கழித்து அந்த வழக்கில் வெற்றி பெறுகிறார். அதன்படி சீதாவுக்கு சேரவேண்டிய சொத்துக்களை பிரபு அவரிடம் ஒப்படைக்கிறார். தங்கள் இருவர் குடும்பமும் ஒன்று சேர்ந்துவிடும் என்று எண்ணி வாழ்ந்து வந்த சீதாவுக்கு, இந்த வழக்கின் வெற்றி வேதனையைத் தருகிறது.

சீதா தன்னுடைய மகனான விஷ்ணு மஞ்சுவிடம் இதுபற்றி சொல்லி வருத்தப்படுகிறார். தனது ஆசையே அண்ணன் குடும்பத்தோடு சேர்ந்து வாழவேண்டும் என்றும் சொல்கிறார். இதனால் நாயகன் விஷ்ணு மஞ்சு, தன்னுடைய இரு குடும்பங்களையும் சேர்த்து வைக்க முயல்கிறார்.

வழக்கு தோல்வியடைந்த வருத்தத்தில் இருக்கும் பிரபுவுக்கு வீட்டில் யாகம் வளர்த்தால் நன்மை கூடும் என்று அறிவுரை கூறுகின்றனர். அதற்கு ஏற்பாடு செய்யும்படி பிரபு தன்னுடைய மேலாளரான பிரம்மானந்தத்திடம் கட்டளையிடுகிறார். இவரோ முஸ்லீமான விஷ்ணு மஞ்சுவை தவறுதலாக புரோகிதர் என்று வீட்டுக்கு வரவழைக்கிறார். தனது மாமா வீட்டுக்குள் நுழைய இது ஒரு நல்ல வாய்ப்பாக எண்ணி, விஷ்ணு, பிரபுவின் வீட்டுக்குள் நுழைகிறார்.

அங்கு பிரபுவின் மகளான ஹன்சிகா, விஷ்ணு மஞ்சுவைப் பார்த்ததும் காதல் வயப்படுகிறார். இருந்தும் தன் காதலை அவரிடம் சொல்லாமல் இருந்து வருகிறார். ஹன்சிகாவுக்கு விஷ்ணு தனது முறைமாமன் என்று தெரியாமலேயே அவருடன் நெருங்கி பழகி வருகிறார். ஒருகட்டத்தில் புரோகிதரான விஷ்ணு மஞ்சுவை காதலிப்பதாகவும் அவரை தனக்கு திருமணம் செய்து வைக்கவேண்டும் எனவும் பிரபுவிடம் ஹன்சிகா கேட்கிறார்.

பிரபு ஹன்சிகா-விஷ்ணு மஞ்சு காதலுக்கு பச்சைக்கொடி காட்டினாரா?விஷ்ணு மஞ்சு தனது தங்கை மகன் என்பதை அறிந்தாரா? தன் தாயின் ஆசையை விஷ்ணு மஞ்சு நிறைவேற்றினாரா? என்பதை சுவையாக இயக்குநர் சொல்லியுள்ளார்.

## மேற்கோள்கள்


பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
என்றென்றும் (திரைப்படம்)

**என்றென்றும்**  2014 மார்ச்சில் வெளிவந்த திரைப்படமாகும். இதை சினிசு இயக்கியுள்ளார். சதீசு, பிரியங்கா ரெட்டி, தீனா போன்றோர் நடித்துள்ளனர்.

## கதைச்சுருக்கம்
பிரியங்கா ரெட்டி சென்னையில் தனியார் பள்ளிக்கூடம் ஒன்றில் ஆசிரியையாக இருக்கிறார். அங்கு இவருடன் பணிபுரியும் மற்றொரு ஆசிரியை போதைப் பழக்கத்துக்கு அடிமையாக இருக்கிறார். அதே பள்ளியில் உடற்கல்வி ஆசிரியராக பணிபுரிபவர் இவருக்கு போதை மருந்து தருபவராக உள்ளார். ஆசிரியையும் உடற்கல்வி ஆசிரியரும் சேர்ந்து போதை மருந்தை உட்கொண்டு உச்சத்தில் இருக்கும்போது, உடற்கல்வி ஆசிரியர் அந்த ஆசிரியையிடம் தவறாக நடக்க முயல்கிறார். அதை விரும்பாத அந்த ஆசிரியை அவரிடமிருந்து தப்பிக்க முயல்கிறாள். அப்போது அங்கு வரும் பிரியங்கா ரெட்டி அவர்களை பார்த்துவிடுகிறாள். பிரியங்கா ரெட்டி பார்த்ததை அறிந்த உடற்கல்வி ஆசிரியர் அவளை பிடிக்க முயலும்போது அவரிடமிருந்து தப்பிச்செல்லும் பிரியங்கா காரில் அடிபட்டு கோமா நிலைக்கு சென்றுவிடுகிறாள்.

இந்த நிலையில் தன்மீது பாசமாக இருந்த தாய் இறந்துவிட்டதால், தன்னுடைய காதலியான பிரியங்காவை தேடி சென்னைக்கு வருகிறார் சதீசு வந்த இடத்தில் கோமா நிலையில் பிரியங்கா இருப்பதை அறிந்து அவளின் இந்த நிலைக்கு யார் காரணம் என்பதை அறிய முற்படுகிறான். இறுதியில், நாயகியின் நிலைக்கு காரணமானவனை கண்டுபிடித்து பழி வாங்கினாரா? நாயகியுடன் இணைந்தாரா? என்பதை இயக்குநர் சுவையாக சொல்லியுள்ளார்.

## மேற்கோள்கள்

## உசாத்துணை
* என்றென்றும் 
* என்றென்றும்

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
என்றி மார்ட்டின்

**என்றி மார்ட்டின்** (*Henry Martin*, 1811 - மார்ச் 31, 1861) 19 ஆம் நூற்றாண்டில் யாழ்ப்பாணத்தில் வாழ்ந்தவரும் ஒரு பள்ளியாசிரியர், பத்திரிகையாளர், அரசாங்கத்தின் களஞ்சியப் பொறுப்பாளர் எனப் பல்வேறு பதவிகளை வகித்தவரும், சிறந்த, தமிழ், ஆங்கில மொழி அறிஞரும் ஆவார். அக்காலத்தில் மேல் நாடுகளில் கண்டுபிடிக்கப்பட்டு யாழ்ப்பாணத்துக்கு வந்த பல புதிய கருவிகளை இயக்குவதிலும் அவற்றைப் பழுது பார்ப்பதிலும் கூடத் திறமை பெற்று விளங்கியவர்.

## வரலாறு
என்றி மார்ட்டின், 1811 ஆம் ஆண்டில் யாழ்ப்பாண நகரில் உள்ள சுண்டிக்குளியில் பிறந்தார். இவர் தனது தொடக்கக் கல்வியைத் தெல்லிப்பழையில் அமைந்திருந்த அமெரிக்க மிசன் தருமப் பாடசாலையில் பெற்ற பின்னர், தொடர்ந்து பட்டிகோட்டா செமினறியிலும் கல்வி கற்றார். பின்னர் அதே நிறுவனத்திலேயே ஆசிரியராகவும் பணியில் அமர்ந்தார். 1941 ஆம் ஆண்டில் தொடங்கப்பட்ட இலங்கையின் முதல் தமிழ்ப் பத்திரிகையும், யாழ்ப்பாணத்தின் முதல் செய்திப் பத்திரிகையுமான உதயதாரகையின் முதல் ஆசிரியராகப் பணி புரிந்தார். இருமொழிப் பத்திரிகையான இதில் இவர் ஆங்கிலப் பிரிவின் ஆசிரியர் ஆவார். 1843ல், வட்டுக்கோட்டைச் செமினரியில் இருந்து விலகி, அரசாங்கக் களஞ்சியப் பொறுப்பாளர் என்னும் பதவியில் அமர்ந்தார். அத்துடன், உயர் நீதிமன்ற வழக்குகள் நடைபெறும் காலங்களில் மொழிபெயர்ப்பாளராகவும் பணியாற்றினார். அச்சியந்திரம் ஒன்றை வாங்கும் முயற்சியில் 1861 ஆம் ஆண்டு சென்னைக்குச் சென்ற இவர் திரும்பிவந்து சில நாட்களிலேயே காலமானார்.

## குறிப்புகள்

## உசாத்துணைகள்
* மார்ட்டின், ஜோன். எச்.; Notes on Jaffna, Chronological, Historical, Biographical; தெல்லிப்பழை, இலங்கை, 1923. (மறுபதிப்பு: ஏசியன் எஜுகேஷனல் சர்வீசஸ், புது டில்லி, 2003).

## இவற்றையும் பார்க்கவும்
* உதயதாரகை

பகுப்பு:ஈழத்து எழுத்தாளர்கள்
பகுப்பு:இலங்கையின் இதழாசிரியர்கள்
பகுப்பு:1811 பிறப்புகள்
பகுப்பு:1861 இறப்புகள்
பகுப்பு:இலங்கைப் பத்திரிகையாளர்
1956 அரியலூர் தொடருந்து விபத்து

**அரியலூர் இரயில் விபத்து** என்பது இந்தியாவில் உள்ள தமிழகத்தில் 1956ல் நடந்த முதல் தொடருந்து பெரும் விபத்தாகும்.

## விபத்துக்கு உண்டான காரணம்
* இது 1956 ஆம் ஆண்டு நவம்பர் மாதம் 23 ஆம் தேதி சென்னை–தூத்துக்குடி வரையிலான தொடருந்து 13 பெட்டிகளுடன் தனது பயணத்தை சென்னை எழும்பூர் ரயில் நிலையத்தில் இருந்து துவங்கியது. 
* இந்த இரயிலானது விருத்தாசலம் சந்திப்பில் வந்த போது சேலம் செல்லும் பெட்டி (கேரேஜ்) ஒன்றை விலக்கப்பட்டு 12 பெட்டிகளுடன் மீள் பயணத்தைத் தொடர்ந்தது. 
* அப்போது இரயிலானது விருத்தாசலம்–அரியலூர் வரும் வரை கடும் மழை பெய்து கொண்டிருந்தது மேலும் R. S. மாத்தூர் என்ற ஊரில் ரயில் வரும் போது தண்டாள பாதையே நீரில் மூழ்கிய நிலையில் ரயில்வே பணியாளர்கள் உதவியுடன் ரயில் அரைமணி நேரம் தாமதமாக அரியலூர் இரயில் நிலையம் வந்தடைந்தது. 
* அதன் பிறகு அரியலூர்–கல்லகம் தொடருந்து நிலையங்களுக்கிடையே உள்ள சில்லக்குடி ரயில் நிலையம் அருகிலான மருதையாற்றில் மழையின் காரணமாக தொடருந்து பாலம் உடைந்து ரயிலின் நீராவி எஞ்சின் மற்றும் 10 ரயில் பெட்டிகள் நீரில் மூழ்கி விபத்துக்குள்ளானது.
* மேலும் மருதையாற்றில் மழை வெள்ளம் காரணமாக இரு கரைகளும் தெறியாதபடி தண்ணீர் சென்று கொண்டிருந்தது. 
* அப்போது அதிகாலை 5.30 மணி என்பதால் தண்ணீரின் அளவு பற்றி நீராவி எஞ்சின் ஓட்டுநருக்கு இரயில்வே பாதுகாப்பு பணியாளர்கள் அறிவிப்பு இல்லாததால் இந்த கோர விபத்து நடந்தது என்றும் கூறப்படுகிறது.

## உயிரிழப்பு
இந்த விபத்தின் காரணமாக தொடருந்து எஞ்சினுடன் இணைக்கப்பட்டிருந்த பல பெட்டிகள் தண்ணீரில் அடித்துச்செல்லப்பட்டதால் 142 பயணிகள் மரணமடைந்தனர். 110 பயணிகள் காயமடைந்தனர் மற்றும் 200 பயணிகள் வெள்ளத்தில் அடித்துச் செல்லப்பட்டனர். 

## பதவி விலகல்
இந்த விபத்தின் காரணமாக அப்போதைய இரயில்வே அமைச்சராக இருந்த லால் பகதூர் சாஸ்திரி தனது பதவியை விட்டு விலகினார்.

## மேற்கோள்கள்

## வெளியிணைப்புகள்
* ''In Ariyalur’s wake''

பகுப்பு:1956 தொடருந்து விபத்துகள்
பகுப்பு:தமிழ்நாட்டில் தொடருந்து விபத்துகளும் நிகழ்வுகளும்
பகுப்பு:அரியலூர் மாவட்டம்
ஜோசஃப் கோனி

**ஜோசஃப் கோனி** (*Joseph Kony*, பி. 1961) உகாண்டாவில் உருவாக்கப்பட்ட இறைவனின் எதிர்ப்பு இராணுவம் என்கிற கரந்தடிப் போர் குழுமத்தின் தலைவர். அச்சோலி மக்களை சேர்ந்த கோனி 2005இல் அனைத்துலக குற்றவியல் நீதிமன்றத்தால் இராணுவக் குற்றங்களுக்கும், மனிதனுக்கு எதிரான குற்றச் செயல்களுக்கும் குற்றம் சாட்டப்பட்டதானாலும், இன்று வரை கைப்பற்றப்படவில்லை. 66,000 குழந்தைகளை கடத்தல் செய்து போர்வீரர்களாகவும் பாலியல் அடிமைகளாகவும் பயன்படுத்துகிறார் என்று பல நாட்டு அரசுகள் இவரை குற்றம் சாட்டியுள்ளன. 2006க்கு பிறகு உகாண்டாவிலிருந்து கோனியும் அவரின் குழுமமும் வெளியேறியுள்ளன, ஆனால் நடு ஆப்பிரிக்கக் குடியரசில் இயக்குகிறது என்பது உகாண்டா அரசின் நம்பிக்கை.

கோனி தன்னையே கடவுளின் பேச்சாளர் என்று தெரிவித்துகிறார். கிறிஸ்தவ அடிப்படைவாதமும், அச்சோலி பாரம்பரியத்தையும் கலந்து ஒரு சமயச் சார்பாட்சியை உருவாக்கவேண்டும் என்று கோனியின் குழுமத்தின் நோக்கம்.

## மேற்கோள்கள்


பகுப்பு:வாழும் மக்கள்
பகுப்பு:தீவிரவாதி என்று குறிப்பிட்ட நபர்கள்
பகுப்பு:உகாண்டா குற்றவாளிகள்
பகுப்பு:1961 பிறப்புகள்
பாலாஜி (நகைச்சுவை நடிகர்)

right|thumb|150px| பாலாஜி (நகைச்சுவை நடிகர்)

**பாலாஜி** (இறப்பு: மார்ச் 7, 2014) தமிழ்த் திரைப்பட, சின்னத்திரை நகைச்சுவை நடிகர்.

பாலாஜி தொலைக்காட்சி நிகழ்ச்சி தொகுப்பாளராக அறிமுகமானார். பின்னர் பல சின்னத்திரை தொடர்களில் நகைச்சுவை நடிகராக நடித்து வந்தார். பேசாத கண்ணும் பேசுமே, சிலம்பாட்டம் உள்ளிட்ட 30-இற்கும் மேற்பட்ட திரைப்படங்களில் நகைச்சுவை நடிகராக நடித்திருந்தார்.

## மறைவு
சில நாட்களாக நோய்வாய்ப்பட்டிருந்த பாலாஜி தனது 43வது அகவையில் 2014 மார்ச் 7 இல் மருத்துவமனையில் காலமானார்.பல்லாவரத்தை அடுத்த பம்மல் பகுதியில் வசித்து வந்த இவருக்கு மனைவி வனஜா, இரு மகன்கள், ஒரு மகள் உள்ளனர்.

## மேற்கோள்கள்

பகுப்பு:2014 இறப்புகள்
பகுப்பு:தமிழ் நகைச்சுவை நடிகர்கள்
பேட் துவாரகை

**பேட் துவாரகை**  கட்சு வளைகுடாவில் உள்ள சிறு தீவு ஆகும். இதனைத் **தீவுத் துவாரகை** என்றும் *பேட் துவாரகை* என்றும் அழைக்கின்றனர். துவாரகை நகரிலிருந்து 32 கிலோ மீட்டர் தொலைவில் உள்ள ஓகா கடற்கரை வரை பேருந்தில் சென்று,  பின் அங்கிருந்து விசைப்படகு மூலம் பேட் துவாரகை தீவுப் பகுதியை அடையலாம். 

இங்கு கிருஷ்ணர் சங்கு சக்கரங்களுடன் காட்சி தருகிறார். இங்கு எழுந்தருளி இருக்கும் கிருஷ்ணரை *துவாரகாநாத்ஜி* என்று அழைக்கின்றனர். இதைக் கிருஷ்ணனின் திருமாளிகையாகவும் சொல்கின்றனர். இங்கு தினந்தோறும் கண்ணனுக்கு குழந்தை போலவும், பிறகு அரசனைப் போலவும் அலங்காரங்கள் நடைபெறும். இங்கு ருக்மணி தேவிதான் உற்சவர். இங்கு கிருஷ்ணன், ஜாம்பவதி, லட்சுமி, நாராயணன் என மொத்தம் ஐந்து கோவில்களும் சங்க தீர்த்தம் என்னும் மிகப் புகழ்பெற்ற தீர்த்தமும் உண்டு.

## தொல்லியல் அகழாய்வுகள்
பேட் துவாரகை தீவு சிந்துவெளி நாகரீகத்தின் தொல்லியல் களங்களில் ஒன்றாகும்.1980-களில் பேட் துவாரகையில் அகழாய்வு செய்த போது பிந்தைய ஹரப்பா காலத்து மட்பாண்டகள் கிடைக்கப்பெற்றது. 1982-இல் அகழாய்வு செய்த போது, பொ.ஊ.மு. 1500 ஆண்டுகளுக்கு முற்பட்ட 580 மீட்டர் நீளம் கொண்ட சுவர் கடலில் அமிந்திருப்பது கண்டெடுக்கப்பட்டது. மேலும் அரப்பன் சங்கு முத்திரைகள், எழுத்துக்கள் பொறித்த குடுவை, செப்புக் கலைஞரின் அச்சு, செப்பு மீன் கொக்கி, கப்பல்களில் அழிந்த பாகங்கள், கல் நகூரம் கண்டுபிடிக்கப்பட்டது.

இவ்விடத்தில் புதிய கோயில்கள் பொ.ஊ. 18-ஆம் நூற்றாண்டில் நிறுவப்பட்டது.
## இதனையும் காண்க
*துவாரகை
*துவாரகாதீசர் கோயில்
* ஓகா
*தேவபூமி துவாரகை மாவட்டம்
## மேற்கோள்கள்

## வெளி இணைப்புகள்
* கூகுள் வரைபடத்தில் பேட் துவாரகை
* பேட் துவாரகை காணொலி காட்சி
* பேட் துவாரகை 

பகுப்பு:இந்து புனித நகரங்கள்
பகுப்பு:இந்தியத் தொல்லியற்களங்கள்
பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:தேவபூமி துவாரகை மாவட்டம்
பகுப்பு:குசராத்தில் சுற்றுலாத்துறை
பகுப்பு:குஜராத்தின் தொல்லியற்களங்கள்
சுண்டிக்குளி

**சுண்டிக்குளி** (அல்லது **சுண்டிக்குழி**) என்பது தற்போது யாழ்ப்பாண நகரின் புறநகர்ப் பகுதியாக உள்ள ஒரு இடத்தின் பெயர் ஆகும். யாழ்ப்பாண மாநகரசபை எல்லைக்குள் அமைந்துள்ள இவ்விடம், யாழ் மாவட்ட நிர்வாகப் பிரிவுகளுள் யாழ்ப்பாணம் பிரதேச செயலாளர் பிரிவுக்குள் அடங்குகின்றது. இது கண்டி வீதி, கொழும்புத்துறை வீதி ஆகிய முக்கியமான வீதிகளை அண்டி அமைந்துள்ளது. பொதுவாகச் சுண்டிக்குளி என அறியப்படும் இடம் சுண்டிக்குளி வடக்கு, சுண்டிக்குளி தெற்கு ஆகிய கிராம சேவையாளர் பிரிவுகளுக்குள்ளும், ஈச்சமோட்டை, யாழ்ப்பாண நகரம் கிழக்கு ஆகியவற்றுள்ளும் அடங்குகிறது. யாழ்ப்பாண நகரம் தோன்றுவதற்கு முன்பே இது ஒரு சிறிய ஊராக இருந்தது. இது ஐரோப்பியரின் யாழ்ப்பாண நகருக்கு மிக அண்மையில் அமைந்திருந்ததால் ஒரு மேல் மத்தியதர வகுப்பினர் விரும்பும் ஒரு குடியேற்றப் பகுதியாக வளர்ச்சியடைந்தது. யாழ்ப்பாணத்தின் மிக முக்கியமான நிர்வாகக் கட்டிடங்களும், பாடசாலைகளும், தேவாலயங்களும் இப்பகுதியில் அமைந்துள்ளன.

## நிர்வாகக் கட்டிடங்கள்
* யாழ்ப்பாண மாவட்டச் செயலகம்

## பாடசாலைகள்
* யாழ் பரி யோவான் கல்லூரி
* சுண்டிக்குளி மகளிர் கல்லூரி

## மதச்சார்பு நிறுவனங்கள்
* புனித மரியா தலைமைக் கோயில், யாழ்ப்பாணம்

## குறிப்புகள்

## இவற்றையும் பார்க்கவும்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
இடம்பெயர்தல்

**அங்கிகளின் இடம்பெயர்வு**, என்பது அங்கிகள் இடத்திற்கிடம் நகருதல் அக்கும். அங்கிகள் பல்வேறு வகையான இடம் பெயர்வுகளைக் காட்டுகின்றன. அவை ஓடுதல்,  நடத்தல், நீந்துதல், ஊர்தல், தத்துதல்  பாய்தல் மற்றும் பறத்தல் ஆகும். பொதுவாக விலங்குகள் இடம் பெயர்தலைக் காட்டுகின்றன. ஆயினும் கடல் அனிமணி, மற்றும் பொலிப்பு விலங்குகள் தாமாக இடம் பெயர மாட்டாதன. விலங்குகள் பல்வேறு நோக்கங்களுக்காக இடம் பெயர்கின்றன, உணவு தேடுவதற்காக, இனப்பெருக்க நோக்கங்களுக்காக, பொருத்தமான வாழிடம் (வாழ்சூழலியல்) முதலியவற்றை அடைவதற்காக, மற்றும் இரைகௌவிகளில் இருந்து தப்புவதற்காக இடம் பெயர்கின்றன.

## இடம்பெயர்வு முறைகள்
### பறத்தல்
thumbnail|வலது|பறத்தல்
[thumbnail|100px|இடது|பறத்தலுகான இசைவாக்கங்கள்:<br/>
1. pterosaur  <br/>
2. [வௌவால்
3. பறவை]]

பொதுவாகப் பறவைகள், பூச்சியினங்கள் மற்றும் முலையூட்டியான வௌவால் என்பன பறத்தல் முறை இடம்பெயர்வைக் காட்டுகின்றன. பறவைகள் பறத்தலுக்காகச் சிறப்படைந்த சிறகுகளைக் கொண்டுள்ளன. பறவைகளில் வால் திசையை மாற்றுவதற்கு உதவும் சுக்கானாகத் தொழிற்படுகின்றது. வௌவால் முலையூட்டி வகையைச் சேர்ந்த ஒரு பறக்கும் விலங்கு ஆகும். பறக்கும் அணில் முதலானவையும் பறக்கும் இயல்பின.வௌவால்களில் முன்னவயவங்கள் பறத்தலுக்காகத்  திரிபடைந்து காணப்படுகின்றன. பூச்சியினங்கள் செட்டைகள் மூலம் பறக்கின்றன. பறவையினங்களில் தீக்கோழி, கிவி (பறவை),பென்குயின் என்பன பறக்கமாட்டாதன.

### நடத்தல்
மனிதன் மற்றும் கால்நடைகள் நடத்தலைக் காண்பிக்கின்றன.

### ஊர்தல்
### நீந்துதல்
### தத்துதல்

## வெளி இணைப்புகள்
* Beetle Orientation 
* Unified Physics Theory Explains Animals' Running, Flying And Swimming 

பகுப்பு:விலங்கியல்
பகுப்பு:விலங்கின நடத்தையியல்
தேவேந்திரர் உடலியக்க மருத்துவக் கல்லூரி

**தேவேந்திரர் இயன்மருத்துவக் கல்லூரி** அல்லது தேவேந்திரர் பிசியோதெரபிக் கல்லூரி (ஆங்கிலம்:Devendrar College of Physiotherapy) இந்தியாவின் தமிழ்நாட்டின் திருநெல்வேலி மாவட்டம், அரியகுளம் நகரில் அமைந்துள்ள ஓர் இயன்மருத்துவக் கல்லூரி ஆகும். மேலும் இக் கல்லூரி தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்துடன் இணைக்கப்பெற்றுள்ளது. 

## கல்லூரி வரலாறு
தேவேந்திரர் இயன்மருத்துவக் கல்லூரி இது ஒர் இயன்மருத்துவக் (பிசியோதெரபிக்) கல்லூரியாகும். இக் கல்லூரி தூத்துக்குடி முதன்மைச் சாலை, அரியகுளம், திருநெல்வேலி மாவட்டத்தில் 1998 ஆம் ஆண்டு திரு பி. ஜான் பாண்டியன் அவர்களால் நிறுவப்பட்டது. மேலும் இவர் தமிழக முன்னேற்ற கழகம் என்னும் அரசியல் கட்சித் தலைவரும் ஆவர்.  இக் கல்லூரி எம்.ஜி.ஆர். மருத்துவப் பல்கலைக்கழகத்துடன் இணைக்கப்பெற்றுள்ளது. தேவேந்திரர் இயன்மருத்துவக் கல்லூரி தேவேந்திரர் கல்வி மற்றும் அறக்கட்டளை மூலம் நிர்வகிக்கப்படுகிறது. மேலும் மருத்துவர். ஜே.எஸ். ஜான் செபசிங் இக்கல்லூரியின் முதல்வராக (Principal) உள்ளார். 

## மேற்கோள்கள்

## வெளியிணைப்பு
*தேவேந்திரர் உடலியக்க மருத்துவக் கல்லூரியின் அதிகாரப்பூர்வ இணையத்தளம்

பகுப்பு:திருநெல்வேலி மாவட்டத்திலுள்ள மருத்துவக் கல்லூரிகள்
வத்திக்கான் வானொலி

**வத்திக்கான் வானொலி** () என்பது திருப்பீடம் மற்றும் வத்திக்கான் நகரின் அதிகாரப்பூர்வ ஒலிபரப்பு நிலையம் ஆகும்.

## அமைப்பு
இது வத்திக்கான் நகர நாட்டுக்குள் அமைந்திருக்கின்றது. வானொலியை வடிவமைத்த மார்க்கோனியால் அமைக்கப்பட்டு, திருத்தந்தை பதினொன்றாம் பயஸால் 1931ம் ஆண்டு பிப்ரவரி 12ம் தேதி தொடங்கி வைக்கப்பட்டது. இவ்வானொலி இயேசு சபையினரால் நடத்தப்படுகின்றது.

## ஒலிபரப்பு சேவை
இது, தற்சமயம் 47 மொழிகளில் பண்பலை, செயற்கைக்கோள் மற்றும் இணையம் மூலமாக தனது சேவைகளை வழங்குகின்றது. இதில் 200க்கும் மேற்பட்டோர் 61 நாடுகளில் பணிபுரிகின்றனர். இயேசு சபையைச் சார்ந்த அருள்தந்தை பெதரிக்கோ லொம்பார்தி சே.ச., 2005ம் ஆண்டு நவம்பர் 5ம் தேதியிலிருந்து வத்திக்கான் வானொலி இயக்குநராக இருக்கிறார். வத்திக்கான் வானொலி, உலகின் மறைமாவட்டங்கள் அல்லது ஆயர்கள் பேரவைகளுக்கு வானொலி ஒலிபரப்புத் துறையில் ஆலோசனைகளையும் ஒத்துழைப்பையும் வழங்குகிறது.

இரண்டாம் உலகப் போரின்போது நாட்சி ஜெர்மனியின் வதைப்போர் முகாம்களைக் கண்டித்து முதன் முதலாகச் செய்திகளை ஒலிபரப்பியது வத்திக்கான் வானொலி ஆகும். மேலும் போரின்போது நேச நாடுகளுக்கு செய்தி அறியும் வழியாக இவ்வானொலி விளங்கியது. குடும்பங்கள் போர்க்கைதிகளைத் தொடர்புகொள்வதற்கு உதவியாக தகவல் அலுவலகம் ஒன்றையும் வானொலி நிறுவியது. 1940 க்கும் 1946 ஆம் ஆண்டுக்கும் இடைப்பட்ட காலத்தில் 12 இலட்சத்து நாற்பதாயிரத்துக்கு(12,40,000) அதிகமான உதவித்தகவல்கள் ஒலிபரப்பப்பட்டன.

## தமிழ் ஒலிபரப்பு
1965ம் ஆண்டு தமிழ் ஒலிபரப்பை இது துவக்கியது. வத்திக்கான் வானொலியின் தமிழ் ஒலிபரப்பை சிற்றலையிலும், இணையத்திலும் கேட்கலாம். சிற்றலை ஒலிபரப்பு: இந்திய நேரம் 20.20 - 20.40 (20 நிமிடங்கள்) - 15110 கி.ஹேட்ஸ்

* இணையத்தில் இங்கே கேட்கலாம்.

## மேற்கோள்கள்


பகுப்பு:வானொலி நிறுவனங்கள்
பகுப்பு:வத்திக்கான்
பகுப்பு:தமிழ் வானொலிகள்
பகுப்பு:இணைய வானொலி
பகுப்பு:இயேசு சபை
புனித மரியாள் பேராலயம், யாழ்ப்பாணம்

**புனித மரியாள் பேராலயம்** யாழ்ப்பாணத்தில் உள்ள கத்தோலிக்கத் திருச்சபையின் யாழ்ப்பாண மறைமாவட்டத்தின் பேராலயம் ஆகும். இது யாழ்ப்பாணத்தின் குருநகர் பகுதியில் அமைந்துள்ளது. இந்தத் தேவாலயம் உள்ளூர் மக்களால் **பெரிய கோவில்** என அழைக்கப்படுகிறது.

200 ஆண்டுகளுக்கு மேல் பழமை வாய்ந்த இதன் தற்போதையக் கட்டிடம் இலங்கையில் உள்ள பேராலயங்களுள் மிகக்கூடிய கொள்ளளவு கொண்டது ஆகும்.

தேவாலயம் மொத்தம் 14 *நோவின* உள்ளது. 10 ஆவது, 11 ஆவது நோவின மூதாதையர்கள் தேவாலயத்திற்காக நிலத்தை வழங்கினர், 12 ஆவது, 13 ஆவது நோவின மூதாதையர்கள் பூர்வீக நிலத்தை பரிசாக வழங்கினர். மேலும் தேவாலயத்திற்கான நிலத்தை கொள்வனவு செய்வதற்காக பணத்தில் பங்களித்தனர்.

## இவற்றையும் பார்க்கவும்
* இலங்கையில் உள்ள கிறித்தவத் தலைமைக் கோயில்கள்
* யாழ்ப்பாணம் சம்பத்தரிசியார் கல்லூரி

## மேற்கோள்கள்

## வெளியிணைப்புகள்
* மரியா தலைமைக் கோயில் இணையத்தளம்

பகுப்பு:இலங்கையில் உள்ள பேராலயங்கள்
பகுப்பு:இலங்கை வட மாகாணத்திலுள்ள கிறித்தவ கோயில்கள்
பகுப்பு:இலங்கையில் உள்ள உரோமன் கத்தோலிக்கக் கோயில்கள்
1976 கோடைக்கால ஒலிம்பிக் விளையாட்டுப் போட்டிகள்

**1976 கோடைக்கால ஒலிம்பிக் விளையாட்டுப் போட்டிகள்** மொண்ட்ரியால் நகரில் சூலை 17 முதல் ஆகத்து 1 வரை 1976ம் ஆண்டு நடந்த கோடைக்கால ஒலிம்பாகும். இது  XXI  ஒலிம்பியாட் என அழைக்கப்படுகிறது. இதுவே கனடாவில் நடந்த முதல் ஒலிம்பிக் ஆகும். 

நியூசிலாந்தின் ரக்பி அணி தடைவிதிக்கப்பட்ட தென் ஆப்பிரிக்காவில் சுற்றுப்பயணம் செய்ததால் நியூசிலாந்தை இவ்வொலிம்பிக்கில் பங்கேற்க அனுமதிக்கக்கூடாது என்ற கோரிக்கையை பன்னாட்டு ஒலிம்பிக் ஆணையகம் ஏற்காததால் பெரும்பாலான ஆப்பிரிக்க நாடுகள் இப்போட்டியை புறக்கணித்தன. செனிகலும் கோட் டிவாரும் இப் புறக்கணிப்பில் பங்கேற்க வில்லை. ஈராக்கும் கினியும் புறக்கணிப்பில் பங்கேற்றன. இப்புறக்கணிப்பை மக்கள் கொங்கோ குடியரசு தலைமையேற்று நடத்தியது.

கயானா, மாலி, சுவாசிலாந்து ஆகியவை தொடக்க விழாவில் பங்கு பெற்று பின் காங்கோ தலைமையிலான புறக்கணிப்பில் பங்குபெற்றன. 

இதற்கு தொடர்பற்ற இன்னொரு புறக்கணிப்பு சீன குடியரசால் நடத்தப்பட்டது. கனடா அரசு மக்கள் சீன குடியரசை அதிகாரபூர்வமாக ஏற்றுக்கொண்டதால் சீன குடியரசு என்ற பெயரில் போட்டியிட மறுப்பு தெரிவித்ததால் அந்நாடு போட்டியை புறக்கணித்தது. 

அந்தோரா, அன்டிகுவா பர்புடா (ஆண்டிகுவா என்ற பெயரில்), கேமன் தீவுகள், பப்புவா நியூ கினி ஆகியநான்கு நாடுகள் முதன்முதல் கோடைக்கால ஒலிம்பிக்கில் பங்குபெற்றன.

## போட்டி நடத்தும் நாடு (நகரம்) தெரிவு

ஆம்ஸ்டர்டாம் நகரில் மே 2, 1970 ல் நடத்த ஒலிம்பிக் ஆணையகத்தின் 69 வது அமர்வில் மொண்டிரியால் தேர்வு பெற்றது.

## பதக்கப் பட்டியல்

## மேற்கோள்கள்


பகுப்பு:கோடைக்கால ஒலிம்பிக் விளையாட்டுகள்
கஜாரி

**கஜாரி** சிவபெருமானின் எண்ணற்ற வடிவங்களில் ஒன்றாகும். இதனை சிவ உருவத்திருமேனிகளில் ஒன்றாக சைவ சமயக் கலைக் களஞ்சியம் கூறுகிறது. இந்த வடிவம் சிவபெருமானின் வீரத்தினை விளக்கும் எட்டு வடிவங்களில் (அட்ட வீராட்ட வடிவங்களில்) ஒன்றாகப் போற்றப்படுகிறது. 

## சொல்லிலக்கணம்

## வேறு பெயர்கள்
* ஆனை உரி போர்த்த அண்ணல்

## தோற்றம்

## உருவக் காரணம்
தருகானவத்து முனிவர்களின் ஆணவத்தினை அடக்க சிவபெருமான் பிச்சாண்டவ வடிவினை ஏற்றுச் சென்றார். வனத்தில் பிச்சாண்டவரைக் கண்ட முனிப்பத்தினிகள் கற்புநெறி தவறி அவருடன் சென்றனர். இதனால் கோபம் கொண்ட முனிவர்கள் பிச்சாண்டவர் மீது தங்களுடைய தவ வலிமையால் எண்ணற்ற கொடிய உயிர்களையும், பொருட்களையும் ஏவினர். மான், புலி ஆகிய மிருகங்களைத் தொடர்ந்து மதங்கொண்ட யானையை அனுப்பினர்.

சிவபெருமான் அட்டாமாசித்திகளுள் ஒன்றான அணிமா சக்தியால் மிகவும் சிறியதாக மாறி, யானையின் வயிற்றுக்குள் சென்றார். அதனுள்லிருந்து மாவுருவம் கொண்டு வயிற்றைக் கிழித்து வெளியே வந்தார். யானையின் தோலை தன்னுடைய ஆடையாகப் போர்த்திக் கொண்டார், இந்த வடிவத்தினை கஜாரி என்கிறானர்.

## இலக்கியங்களில் இவ்வடிவம்
* 
* ஆனைத்தோல் போர்த்து - சிலப்பதிகாரம்
* கரியுரி போர்த்துகந்த எழிலவன் - நாவுக்கரசர்
*இலங்கை திருக்கேதீச்சர பதிகம் (மத்தம் மத யானை உரி போர்த்த மணவாளன்)- சுந்தரமூர்த்தி நாயணார் ஏழாம் திருமுறை

## கோயில்கள்

## மேலும் காண்க
* அட்டவீரட்டானக் கோயில்கள்
* வழுவூர் வீரட்டானேசுவரர் கோயில்

## மேற்கோள்கள்

பகுப்பு:சிவ உருவத்திருமேனிகள்
இராவண அனுக்கிரக மூர்த்தி

**இராவண அனுக்கிரக மூர்த்தி** சிவபெருமானின் எண்ணற்ற வடிவங்களில் ஒன்றாகும். இதனை 64 சிவவடிவங்களில் ஒன்றாக சைவ சமயக் கலைக் களஞ்சியம் கூறுகிறது. 

## சொல்லிலக்கணம்

## வேறு பெயர்கள்
* இராவணனை அடர்த்த சிவவடிவு

## தோற்றம்

## உருவக் காரணம்
இலங்கை அரசனான இராவணன், தீவிர சிவபக்தன் ஆவார். இவர் தேரில் செல்லும் போது இமயம் எதிர்பட அதனை பெயர்க்க அசைத்தார். சிவபெருமானின் அருகில் இருந்த உமையம்மை, அஞ்சினாள். அதனால் சிவபெருமான் தன்னுடைய பெருவிரலை இமயத்தின் மீது அழுத்தினார். அதன் காரணமாக இராவணனை இமயம் நெருக்குண்டு வலியைக் கொடுத்து, தன் தவறை உணர்ந்த இராவணன், தன் கைகளில் ஒன்றிலிருந்து நரம்புகளை எடுத்து, மற்றொரு கையில் அதனைத் தொடுத்து வீணையாக மீட்டார். இசையில் மகிழ்ந்த எம்பெருமான், இராவணனுக்கு அருளினார். இவ்வடிவம் இராவண அனுக்கிரக மூர்த்தி என்று வழங்கப்படுகிறது.

## இலக்கியங்களில் இவ்வடிவம்

## கோயில்கள்

## இவற்றையும் காண்க
* கைலாச வாகனம்

## ஆதாரம்


பகுப்பு:சிவ உருவத்திருமேனிகள்
சிம்ஃபெரோப்போல்

**சிம்ஃபெரோப்போல்** (*Simferopol*, ; ) என்பது உக்ரைனின் தெற்கேயுள்ள கிரிமியா தன்னாட்சிக் குடியரசின் நிருவாகத் தலைநகர் ஆகும். சிம்ஃபெரோப்போல் கிரிமியாவின் அரசியல், பொருளாதார, மற்றும் போக்குவரத்து முக்கியத்துவம் வாய்ந்த நகரம் ஆகும். 2013 தரவின் படி, நகரின் மக்கள்தொகை 362,366 ஆகும்.

சிப்ம்ஃபெரோப்போலின் தொல்லியல் தரவுகளின் படி, இந்நகரில் பண்டைய ஸ்கீத்திய நகரம் இருந்ததற்கான தொல்லியல் தரவுகள் கிடைக்கப்பட்டுள்ளன. இங்கு கிரிமியத் தத்தார்களின் ஆக்மேசிட் நகரமும் அமைந்திருந்தது. கிபி 1783 இல் கிரிமியக் கானரசு உருசியப் பேரரசுடன் இணைக்கப்பட்டதை அடுத்து நகரின் பெயர் சிம்ஃபெரோப்போல் என மாற்றப்பட்டது.

## மேற்கோள்கள்

பகுப்பு:கிரிமியா
பகுப்பு:உக்ரைனிய நகரங்கள்
தாய்ப் பன்றி வடிவம்

**தாய்ப் பன்றி வடிவம்** சைவ சமயக் கடவுளான சிவபெருமானின் எண்ணற்ற வடிவங்களில் ஒன்றாகும். ஏனைய வடிவங்கள் போலின்றி இவ்வடிவிலும், சரபேசுவர் வடிவிலும் மட்டுமே சிவன் மிருக வடிவில் காணப்படுகிறார். வியாழன் பகவானின் கோபத்திற்கு ஆளான பன்னிரு வெள்ளாளர்கள் பன்றிக் குட்டிகளானார்கள். தாயின்றி இருந்தமையால், பசியால் வாடினர். அவர்களின் பசியைப் போக்க சிவபெருமான் தாய்ப்பன்றியாக வடிவெடுத்து அவர்களின் பசியைப் போக்கினார். 

## சொல்லிலக்கணம்

## வேறு பெயர்கள்

## தோற்றம்

இவ்வடிவத்தின் தோற்றம் மனித பெண்ணுடலும், தலை பன்றியின் வடிவமாகவும் காணப்படுகிறது.

## உருவக் காரணம்
சுகலன் எனும் வேளாளனின் பன்னிரு புதல்வர்கள் வேடர்களுடன் இணைந்து காட்டிற்குள் சென்றனர். அங்கு தவத்திலிருந்து வியாழன் பகவானை எள்ளி நகையாடினர். எனவே கோபம் கொண்ட பகவான், நீங்கள் பன்றிக்குட்டிகளாக பிறந்து பெற்றோரை இழந்து வாடுவீர்கள் எனச் சாபம் தந்தார். பன்னிருவரும் பயந்து சாபத்திலிருந்து விடுதலைப் பெறுவதை அறிய முற்பட்டனர். அதற்குப் பகவான் சிவபெருமானே தங்களுக்குத் தாயாக வந்து முத்தி தருவார் என்று கூறினார்.

பகவானின் கூற்றுப்படி பன்னிருவரும் பன்னிக்குட்டிகளாகப் பிறந்தனர். பாண்டிய மன்னன் வேட்டையாட காட்டுப் பகுதிக்கு வரும் போது அவனுடைய வீரர்களால் இப்பன்றிக்குட்டிகளின் பெற்றோர் இறந்தனர். பெற்றோரை இழந்து பாலுக்கு வாடிய பன்றிக்குட்டிகளைக் கண்டு சிவபெருமானே தாய்ப்பன்றியாக வடிவெடுத்து வந்தார். பின் அவைகளுக்குப் பால் தந்து பசியாற்றினார். சிவபெருமான் பன்றிக்குட்டிகளுக்காகத் தாய்ப்பன்றியாக அவதரித்தமையைச் சைவ சமய நூல்கள் குறிப்பிட்டுள்ளன.

## இலக்கியங்களில்
....காட்டில்
ஏவுண்ட பன்றிக் கிரங்கி யீசன் - மாணிக்கவாசகர் - எட்டாம் திருமுறை  43 திருவார்த்தை பாடல் எண் : 6 

## கோயில்கள்

## முருகனின் வடிவம்

தேனி மாவட்டம் பெரியகுளம் அருகே ராஜேந்திர சோழீஸ்வரர் கோயில் உள்ளது. இக்கோவிலின் தலப் புராணத்தில் சோழ அரசன் ராஜேந்திரன் வேட்டையாடும் பொழுது பாலூட்டிக் கொண்டிருந்த தாய்ப்பன்றியை தவறுதலாகக் கொன்றதாகவும், அதனைப் பின் அறிந்த அரசன் பாலின்றி தவிக்கும் பன்றிக் குட்டிகளைக் கண்டு மனம் வருத்தியதாகவும் குறிப்புள்ளது. மேலும் அரசன் இறைவனான முருகப்பெருமானை வேண்டிட, முருகன் தாய்ப்பன்றியாக தோன்றி பன்றிக் குட்டிகளின் பசியாற்றியதாக உள்ளது. 

தான் தொடுத்த அம்பினால் இறந்த தாய்ப் பன்றி கண்டு வருந்திய வேடன், இறைவனை வேண்ட முருகன் குட்டிப் பன்றிகளுக்கு பால் கொடுத்தாக கூறப்படுகிறது. 

## இவற்றையும் காண்க
* நரசிம்மர்
* வராகி
* ஹயக்ரீவர்
* பிரத்தியங்கிரா தேவி
* சுக பிரம்மம்
* சரபர்

## ஆதாரம்


## வெளி இணைப்புகள்

பகுப்பு:சிவ வடிவங்கள்
எ ஹாண்டட் ஹவுஸ் 2

**எ ஹாண்டட் ஹவுஸ் 2** இது 2014ம் ஆண்டு வெளியான அமெரிக்க நாட்டு நகைச்சுவை திரைப்படம் ஆகும். இந்தத் திரைப்படம் 2013ம் ஆண்டு வெளி வந்த **அ ஹுண்டேத் ஹவுஸ்** என்ற திரைப்படத்தின் 2ம் பாகம் ஆகும். இந்தத் திரைப்படத்தை மைகேல் டிட்டேஸ் இயக்கியுள்ளார். இந்த திரைப்படத்தில் மார்லோன் வாயன்ஸ், ஜைமே பிரெஸ்லி, ஈஸ்சென்சே அட்கின்ஸ் மற்றும் காப்ரியல் இக்லெஸியாஸ் நடித்துள்ளனர்.

## நடிகர்கள்
* மார்லோன் வாயன்ஸ்
* ஜைமே பிரெஸ்லி
* ஈஸ்சென்சே அட்கின்ஸ்
* காப்ரியல் இக்லெஸியாஸ்

## குறிப்புகள்
# அ ஹுண்டேத் ஹவுஸ் 2 முன்னோட்டம்
# http://www.comingsoon.net/news/movienews.php?id=108154 

## வெளி இணைப்புகள்
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2014 ஆங்கிலத் திரைப்படங்கள்
பகுப்பு:ஓபன் ரோட் பிலிம்ஸ் திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
அசான் பிரியஞ்சன்

**அசான் பிரியஞ்சன்** (*Ashan Priyanjan*, பிறப்பு:14 ஆகத்து 1989) இலங்கைத் துடுப்பாட்ட அணியில் விளையாடும் துடுப்பாட்ட, மற்றும் பந்து வீச்சாளர் ஆவார். இவர் 2008 இல் மலேசியாவில் நடைபெற்ற 19-வயதிற்குட்பட்டோருக்கான ஐசிசி உலகக்கிண்ணப் போட்டியில் இலங்கை அணியின் தலைவராகப் பங்குபற்றினார். 19-வயதுக்குட்பட்டோருக்கான 2006 உலகக்கிண்ணப் போட்டியிலும் பங்குபற்றியிருந்தார்.

## தனிப்பட்ட வாழ்க்கை
கொழும்பு நாலந்தா கல்லூரியில் கல்வி பயின்ற அசான் பிரியஞ்சன், 2005 முதல் 2008 வரை பாடசாலை துடுப்பாட்ட அணியில் விளையாடினார். பள்ளிப் படிப்பை முடித்துக் கொண்ட பின்னர் இவர் புளூம்ஃபீல்ட் துடுப்பாட்ட அணியில் இணைந்து விளையாடினார். தற்போது இவர் கொழும்பு தமிழ் யூனியன் துடுப்பாட்ட சங்கத்தில் உறுப்பினராக உள்ளார்.

## மேற்கோள்கள்
* 
* 
* 
* 
* 

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:இலங்கைத் துடுப்பாட்டக்காரர்கள்
ரியோ 2

**ரியோ 2** வெளிவந்த அமெரிக்க நாட்டு அனிமேஷன் 3டி திரைப்படம் ஆகும். ரியோ முதலாம் பாகத்தின் வெற்றியைத் தொடர்ந்து இயக்குநர் **கார்லோஸ் சல்டன்ஹா** இயக்கும் ரியோ திரைப்படத்தின் 2வது பகுதி இதுவாகும்.

இந்தத் திரைப்படம் மார்ச் 20, 2014 இல் உலகம் முழுவதும் வெளியிடப்பட்டது.

## குரல் நடிகர்கள்

### தமிழ் டப்பிங் பணியாளர்கள்
*டப்பிங் பதிப்பு வெளியீட்டு தேதி: ஏப்ரல் 11, 2014
*மீடியா: சினிமா 
*இயக்குநர்: ????
*மொழிபெயர்ப்பு: ????
*சீரமைப்பு: ????
*ஸ்டுடியோ: சவுண்ட் அண்ட் விஷன் இந்தியா
*டப்பிங் வேறு மொழிகள்: ஹிந்தி / தெலுங்கு 

## உசாத்துணைகள்


## வெளி இணைப்புகள்
* 
* 
* 
* 
* 
* ரியோ 2  விமர்சனம்

பகுப்பு:2014 முப்பரிமாணத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:புனைவு கதைக் கிளிகள்
பகுப்பு:பறவைகளைப் பற்றிய திரைப்படங்கள்
பகுப்பு:புளூ ஸ்கை ஸ்டுடியோஸ் திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:2014 கணினி இயங்குப்படத் திரைப்படங்கள்
பகுப்பு:அமெரிக்க அசைவூட்டத் திரைப்படங்கள்
களஞ்சியம் சமூக வானொலி

**களஞ்சியம் சமூக வானொலி** (Kalanjiam Samuga Vanoli - Kalanjiam Community Radio) நாகப்பட்டினம் மாவட்டத்திலுள்ள விழுந்தமாவடி என்னும் கிராமத்தில் செயற்பட்டு வரும் ஒரு வானொலி ஒலிபரப்பு நிலையமாகும்.

## நிறுவனம்
"DHAN" என்ற அறக்கட்டளை நிறுவனம் சுனாமியால் பாதிக்கப்பட்ட மீனவ, விவசாய சமூகங்களுக்கு உதவி வருகிறது. அந்த வகையில் இந்நிறுவனம் களஞ்சியம் சமூக வானொலி நிலையத்தைத் தொடங்க உதவியது. ஐக்கிய நாடுகள் அபிவிருத்தித் திட்டம் இந்த நிலையத்துக்குத் தேவையான வளங்களைக் கொடுத்துதவியது. பெங்களூருவிலுள்ள VOICES என்ற அமைப்பு இதற்குத் தேவையான தொழினுட்ப உதவிகளைச் செய்கிறது. இந்த நிலையம் 2006 ஆம் ஆண்டு அக்டோபர் மாதம் தொடக்கம் செயற்படுகிறது.

## நோக்கம்
களஞ்சியம் சமூக ஊடக நடுவத்தின் நோக்கங்களாவன:
* கடற்கரையோரமுள்ள தாக்கத்திற்குள்ளாகக்கூடிய சமூக மக்கள் தங்களைப் பாதிக்கும் சமூக, பொருளாதார, பண்பாட்டு பிரச்சனைகள் பற்றிப் பேச அவர்களைத் தூண்டுவதும், வலுவூட்டுவதும்
* தனிமனித கருத்துகள், உள்ளூர் சாதனைகள், கல்வி, கலாசார பரிமாற்றம், கலைகளை நயத்தல், சமூக நடவடிக்கைகளில் ஈடுபடல் என்பவை தொடர்பாக அச்சமூகத்தவர் வானொலி, தொலைக்காட்சி, இணையம் என்பவற்றை பயன்படுத்தி நிகழ்ச்சிகளை உருவாக்கவும் வினியோகிக்கவும் வசதி செய்தல்.
* அனர்த்தங்களினால் பாதிக்கப்படக்கூடிய கடற்கரை பகுதிகளில் அனர்த்தங்களை சமாளிக்கவும், அவர்களது வாழ்வாதாரத்தை வலிமையுறச் செய்யவும், எதிர்காலத்தில் ஏற்படக்கூடிய அனர்த்தங்களிலிருந்து பாதுகாத்துக் கொள்ளவும் தொலைநோக்குடன் அச்சமூகத்தவரை தயார் படுத்துதல்.

## ஒலிபரப்பு
ஒவ்வொரு நாளும் உள்ளூர் நேரம் காலை 9 மணியிலிருந்து மாலை 5 மணி வரை பண்பலை 90.8 MHzஇல் நிகழ்ச்சிகள் ஒலிபரப்பாகின்றன.

## தொடர்பு
களஞ்சியம் சமூக ஊடக நடுவத்தை விழுந்தமாவடி (அஞ்சல் குறியீடு: 611 112) கிராமத்தில் வெள்ளி சந்தை என்னுமிடத்தில் தொடர்புகொள்ளலாம். தொலைபேசி:+91 4365 268606 மின்னஞ்சல்: kalanjiamvanoli@gmail.com

## மேற்கோள்கள்

## வெளி இணைப்புகள்
* களஞ்சியம் சமுதாய வானொலி
* Visit to Kalanjiam Community Radio

பகுப்பு:இந்திய வானொலி நிலையங்கள்
பகுப்பு:வானொலி ஆர்வலர்கள்
பகுப்பு:சமூக ஊடகங்கள்
டிரான்சன்டன்ஸ்

**டிரான்சன்டன்ஸ்** இது 2014ம் ஆண்டு வெளியான அமெரிக்க நாட்டு அறிவியல் அதிரடித் திரைப்படம் ஆகும். இந்தத் திரைப்படத்தை வாலி பிஸ்டர் இயக்கியுள்ளார். இந்த திரைப்படத்தில் ஜானி டெப், மார்கன் ஃபிரீமன், ரெபேக்கா ஹால், கேட் மாரா, சிலியன் முர்பி, கோல் ஹாஸர் மற்றும்பவுல் பெட்டனி நடித்துள்ளனர். இந்தத் திரைப்படம் ஏப்ரல் 18ம் திகதி வெளியானது.

## நடிகர்கள்
* ஜானி டெப்
* மார்கன் ஃபிரீமன்
* ரெபேக்கா ஹால்
* கேட் மாரா
* சிலியன் முர்பி
* கோல் ஹாஸர்
* பவுல் பெட்டனி

## வெளியீடு
இந்தத் திரைப்படம் மே ஏப்ரல் 18ம் திகதி 2015ம் ஆண்டு வெளியானது.

## குறிப்புகள்
# டிரான்சன்டன்ஸ் முன்னோட்டம்
# http://filmmusicreporter.com/2013/12/19/mychael-danna-to-score-wally-pfisters-transcendence/
# http://screenrant.com/transcendence-movie-johnny-depp-synopsis-cast/

## வெளி இணைப்புகள்
* 
* 

பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2014 ஆங்கிலத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:சும்மிட் என்டேர்டைன்மென்ட் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:2014 முப்பரிமாணத் திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
விழுந்தமாவடி

**விழுந்தமாவடி** (*Vilundamavadi*) என்பது தமிழகத்தில் நாகப்பட்டினம் மாவட்டம் கீழ்வேளூர் வட்டத்தைச் சேர்ந்த ஒர் ஊராகும்.

## அமைவிடம்
நாகப்பட்டினத்திலிருந்து வேதாரண்யம் செல்லும் சாலையில் 20 கிலோ மீட்டர் தூரத்தில் உள்ள விழுந்தமாவடி பேருந்து நிறுத்தத்திலிருந்து சுமார் 1.3 கிலோ மீட்டர் கிழக்கே இந்த ஊர் அமைந்துள்ளது.

கீழ்வேளூர் வட்டத்தில் மொத்தம் 53 கிராமங்கள் உள்ளன.

இந்த ஊரின் அண்மையில் திருப்பூண்டி, கீழப்பிடாகை, கீழையூர், வெண்மனச்சேரி, காராப்பிடகை, வேட்டைக்காரன் இருப்பு, தென்மருதூர், அடமங்கலம், ஆனைக்குடி ஆகிய கிராமங்கள் அமைந்துள்ளன.

## மக்கள் தொகை
இந்த ஊரின் மக்கள் தொகை 5848 ஆகும் (ஆண்கள்: 2804, பெண்கள்: 3044).

## சமூக வானொலி
விழுந்தமாவடியில் களஞ்சியம் சமூக வானொலி நிலையம் என்ற பெயரில் ஒரு சமூக வானொலி நிலையம் செயற்படுகிறது.

## ஆமை வளர்ப்பு
விழுந்தமாவடியில்  வனத்துறையின் சார்பில் முட்டை பொரிப்பகம் அமைக்கப்பட்டு, கடற்கரையில் ஆமைகள் இட்டுச் சென்ற முட்டைகளை அவற்றில் பொரிக்க வைத்துப் பின் குஞ்சுகளை கடலில் விடுகின்றனர். விசைப்படகுகளில் அடிபட்டும், பிளாத்திகு கழிவுகளை உண்பதாலும் கடல் ஆமைகள் இறந்து வருகின்றன. ஆமை முட்டை பொரிப்பக ஊழியர்கள் கடலோரங்களில் ஆமை முட்டைகளை சேகரித்து 40 முதல் 75 நாட்கள் வரை அவற்றினைப் பராமரித்து, குஞ்சுகள் பொரித்ததும் கடலில் விடுகின்றனர்.

## மேற்கோள்கள்

## வெளி இணைப்புகள்
* வழி தவறி வந்த கடற்படை அதிகாரிகள்?
* விழுந்தமாவடியில் கோவில் உண்டியலை உடைத்து பணம் திருட்டு

பகுப்பு:நாகப்பட்டினம் மாவட்டத்திலுள்ள கிராமங்கள்
நிமிர்ந்து நில் (2014 திரைப்படம்)

**நிமிர்ந்து நில்** 2014 மார்ச்சில் வெளிவந்த திரைப்படம். இதை சமுத்திரக்கனி இயக்கியுள்ளார். ஜெயம் ரவி (இரட்டை வேடம்), அமலா பால், சூரி, நாசர் ஆகியோர் நடித்துள்ளனர். இது ஒரே சமயத்தில் தெலுங்கில் ஜெண்டா பாய் கப்பிராஜ் என்ற பெயரில் நானி நடிக்க படமாக்கப்பட்டு வெளிவந்தது.

## கதைச்சுருக்கம்
ஆசிரமம் ஒன்றில் தங்கி படித்து வரும் ஜெயம் ரவி, படிப்பு முடிந்து தனியார் நிறுவனத்தில் வேலை செய்து வருகிறார். சட்டம், ஒழுங்கை மக்கள் மதிப்பதில்லை என்று மனசுக்குள் பொங்கி எழும் ஜெயம் ரவி ஒருநாள் போக்குவரத்து காவலர்களிடம் மாட்டிக் கொள்கிறார். எல்லா தேவையான தாள்களும் சரியாக இருந்தும் அபராதம் கட்டச் சொல்கிறார் போக்குவரத்து காவலர், இல்லையென்றால் 100 ரூபாய் கையூட்டு கொடுக்கும்படி கேட்கிறார்.
கையூட்டு கொடுக்க ஜெயம் ரவி மறுப்பதால் நீதிமன்றம் வரை செல்ல வேண்டியதாகிறது. நீதிமன்றத்தில் தன்னிடம் கையூட்டு கேட்ட எல்லோரையும் மாட்டிவிடுகிறார். இதனால், அந்த அதிகாரிகள் மீது துறைரீதியான நடவடிக்கை எடுக்கப்படுகிறது அனைவரும் தற்காலிக வேலை நீக்கத்துக்கு ஆளாகிறார்கள். இதனால், பாதிக்கப்பட்ட அதிகாரிகள் ஜெயம் ரவியை அடித்து துவம்சம் செய்கிறார்கள்.

ஆனால், அசராத ஜெயம் ரவி ஊழல் அதிகாரிகளை மாட்டிவிட புது திட்டம் தீட்டுகிறார். அதாவது, இல்லாத ஒரு ஆளுக்காக அரசு அடையாள அட்டைகளையும், சான்றிதழ்களையும் நல்ல அதிகாரிகளின் துணையோடு பெறுகிறார். இதற்காக கையூட்டு கொடுத்ததை நிழல்படமாகவும் எடுத்துவிடுகிறார்.

இந்த நிழல்பட ஆதாரத்தை கோபிநாத் உதவியுடன் தொலைக்காட்சிகளில் ஒளிபரப்புகிறார். இதில், மருத்துவர் , நீதிபதி, காவலர், மக்களவை உறுப்பினர் என 147 பேர் சிக்குகிறார்கள். அனைவரையும் மக்கள் முன்னாலும், சட்டத்தின் முன்னாலும் நிறுத்துகிறார் ஜெயம்ரவி. இதனால், கொதிப்படைந்த அதிகாரிகள் ஜெயம் ரவியை பழிவாங்க முடிவெடுக்கின்றனர்.

இறுதியில் ஜெயம் ரவியை அவர்கள் பழிவாங்கினார்களா? இல்லையா? என்பதே மீதிக்கதை.

## விருதுகள்
* சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு)

## மேற்கோள்கள்


## வெளியிணைப்புகள்
* ''Nimirndhu Nil: Message alert!'' - ஒரு விமர்சனக் கட்டுரை

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சமுத்திரக்கனி இயக்கிய திரைப்படங்கள்
பகுப்பு:ஜெயம் ரவி நடித்த திரைப்படங்கள்
பகுப்பு:அமலா பால் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:சூரி நடித்த திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
நைட் அட் த மியுசியம் 3

**நைட் அட் தி மியுசியம் 3** () இது 2014ம் ஆண்டு திரைக்கு வந்த அமெரிக்க நாட்டு நகைச்சுவை திரைப்படம் ஆகும். இந்தத் திரைப்படத்தை ஷாவன் லெவி என்பவர் இயக்க, பென் ஸ்டில்லர், ராபின் வில்லியம்ஸ், ஓவன் வில்சன், டான் ஸ்டீவன்ஸ், பென் கிங்ஸ்லி, சகிளீர் கிசோண்டோ, ஸ்டீவ் கூகன், ரிபெல் வில்சன், ரிக்கி கேர்வைஸ், ராச்சேல் ஹாரிஸ், பேட்ரிக் கலக்கேர், ராமி மலேக், மிக்கி ரூனி, பில் கோப்ஸ் உள்ளிட்ட பலர் நடித்துள்ளனர். இந்தத் திரைப்படத்தை 20ஆம் சென்சுரி பாக்ஸ் என்ற நிறுவனம் வினியோகம் செய்கின்றது. இது நைட் அட் தி மியுசியம் என்ற திரைப்படத்தின் மூன்றாவது பகுதியாகும்.

## நடிகர்கள்
* பென் ஸ்டில்லர்
* ராபின் வில்லியம்ஸ்
* ஓவன் வில்சன்
* டான் ஸ்டீவன்ஸ்
* பென் கிங்ஸ்லி
* சகிளீர் கிசோண்டோ
* ஸ்டீவ் கூகன்
* ரிபெல் வில்சன்
* ரிக்கி கேர்வைஸ்
* ராச்சேல் ஹாரிஸ்
* பேட்ரிக் கலக்கேர்
* ராமி மலேக்
* மிக்கி ரூனி
* பில் கோப்ஸ்

## வெளி இணைப்புகள்
* 
* 

பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2014 ஆங்கிலத் திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
நான் சிகப்பு மனிதன் (2014 திரைப்படம்)

**நான் சிகப்பு மனிதன்** 2014ஆம் ஆண்டு வெளிவந்த தமிழ் திரைப்படம் ஆகும். இந்தத் திரைப்படத்தை **திரு** இயக்கியுள்ளார். இந்தத் திரைப்படத்தை **யுடிவி மோஷன் பிக்சர்ஸ்** மற்றும் **விஷால் பிலிம் பாக்டரி** தாயரித்துள்ளது. இந்த திரைப்படத்தில் விஷாலுக்கு  ஜோடியாக லட்சுமி மேனன் மற்றும் இனியா நடிதுள்ளார்கள். இந்த திரைப்படத்துக்கு ஜி. வி. பிரகாஷ் குமார் இசை அமைத்துள்ளார்.

## நடிகர்கள்
* விஷால்
* லட்சுமி மேனன்
* இனியா
* சரண்யா பொன்வண்ணன்
* ஜெயப்பிரகாசு
* சுந்தர் ராமு
* ஜெகன்
* பிரமீட் நடராஜன்

## இசை

இந்த திரைப்படத்துக்கு ஜி. வி. பிரகாஷ் குமார் இசை அமைத்துள்ளார்.

## குறிப்புகள்
# சென்னையை சுற்றியே படமாக்கப்படும் ‘நான் சிகப்பு மனிதன்’
# முன்னோட்டம்

## வெளி இணைப்புகள்
* 

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:விஷால் நடித்த திரைப்படங்கள்
பகுப்பு:லட்சுமி மேனன் நடித்த திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
ரோமாபுரி பாண்டியன் (நாடகம்)

**ரோமாபுரி பாண்டியன்**  கலைஞர் தொலைக்காட்சியில் திங்கள் முதல் வியாழன் வரை இரவு 09 மணிக்கு ஒளிபரப்பான வரலாற்று தொடர். மு. கருணாநிதி எழுதிய வரலாற்றுப் புதினத்தின் கதை இத் தொடராக ஒளிபரப்பானது. கலைஞர் தொலைக்காட்சிக்காக இதனை வைஷ்ணவி மீடியா ஒர்க்ஸ் நிறுவனம் தயாரித்து வழங்கியது.

## நடிகர்கள்
* ஓ. ஏ. கே. சுந்தர்
* தேவிபிரியா
* லாவண்யா
* மின்னல் தீபா
* ராஜா
* கிரிஷ் 
* விஜேஷ்
* நேத்ரன்
* ஜாக்குவார்தங்கம்
* முரளி
* வி. கே. ஆர். ரகுநாத்
* மணிகண்டராஜ்
* டி. வி. ராமானுஜம்
* கரிஷ்மா
* சித்ரா
* தீபா
* ஸ்வேதா
* வைஜெயந்தி

## படபிடிப்பு
இந்தத் தொடரின் படப்பிடிப்பு ராஜஸ்தான் மாநிலத்தில் உள்ள ஜெய்ப்பூரின் அரண்மனைகளில் நடைபெற்றது.

## குறிப்புகள்
# சரித்திர கதையில் நடிப்பது சந்தோஷமாக இருக்கிறது: தேவிபிரியா
# தொடரின் பாடல்

## வெளி இணைப்புகள்
* கலைஞர் தொலைக்காட்சி வலையகம்

பகுப்பு:கலைஞர் தொலைக்காட்சி நிகழ்ச்சிகள்‎
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் வரலாற்றுத் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2014 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2016 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
ஓரை (வானியல்)

பண்டைய வானியலில் ஓரை என்பது பல விண்மீன் தொகுதிகள் அடங்கிய விண்மீன் குடும்பத்தைக் குறிக்கும். **ஓரை** என்பது தமிழ்.  'ராசி' என்பது வடசொல். zodiac என்பது இதன் ஆங்கில வடிவம். ஒவ்வொரு ஆண்டும் ஒரு குறிப்பிட்ட காலத்தில் தோன்றி மறையும் மீன்குடும்பம் இது. இதனைக் கொண்டு ஓர் ஆண்டின் கால அளவையை 12 கூறுகளாகப் பகுத்து ஒவ்வொன்றையும் ஒரு **[[மாதம்]]** என்றனர்.

ஓரைமீன் பாகுபாட்டையும், நாள்மீன் பாகுபாட்டையும் தொல்காப்பியம் குறிப்பிடுகிறது.  	

## அடிக்குறிப்பு

பகுப்பு:விண்வெளி
பகுப்பு:சோதிடம்
வவுனியா தொடருந்து நிலையம்

**வவுனியா தொடருந்து நிலையம்** அல்லது **வவுனியா புகையிரத நிலையம்** (*Vavuniya railway station*) இலங்கையின் வடக்கே வவுனியா மாவட்டத்தில் வவுனியா நகரில் அமைந்துள்ள தொடருந்து நிலையம் ஆகும். இது இலங்கை அரசின் ரெயில்வே திணைக்களத்தின் நிருவாகத்தில் இயங்குகின்றது. வடக்குப் பாதையின் ஓர் அங்கமாக உள்ள இந்நிலையம் வடக்கையும் தலைநகர் கொழும்பையும் இணைக்கின்றது. பிரபலமான யாழ் தேவி சேவை இந்நிலையத்தினூடாக நடைபெறுகின்றது. ஈழப்போர் நடைபெற்ற காலத்தில் 1990 யூலை முதல் வவுனியாவில் இருந்து வடக்கே சேவைகள் அனைத்தும் இடைநிறுத்தி வைக்கப்பட்டிருந்தன. 2009 இல் ஈழப்போர் முடிவடைந்ததை அடுத்து வடக்குப் பாதை படிப்படியாக புனரமைக்கப்பட்டு வந்தது. தற்போது (மார்ச் 2014) வவுனியாவூடாக கிளிநொச்சி மாவட்டம், பளை வரை சேவைகள் நடைபெறுகின்றன.

## மேற்கோள்கள்

பகுப்பு:வவுனியா மாவட்டத்தில் உள்ள தொடருந்து நிலையங்கள்
1972 கோடைக்கால ஒலிம்பிக் விளையாட்டுப் போட்டிகள்

**1972 கோடைக்கால ஒலிம்பிக் விளையாட்டுப் போட்டிகள்** முனிச் நகரில் ஆகத்து 26 முதல் செப்தெம்பர் 11 வரை 1972ம் ஆண்டு நடந்த கோடைக்கால ஒலிம்பாகும். இது  XX  ஒலிம்பியாட் என அழைக்கப்படுகிறது. இது மேற்கு செருமனியின் முனிச் நகரத்தில் நடக்கும் இரண்டாவது ஒலிம்பிக்காகும். முதல் ஒலிம்பிக் 1932ம் ஆண்டு பெர்லின் நகரில் நடந்தது.

இப்போட்டி முனிச் படுகொலையால் பாதிக்கப்பட்டது. இப்படுகொலையில் 11 இசுரேலிய வீரர்களும் பயிற்சியாளர்களும் காவல்துறையினரும் ஐந்து தீவிரவாதிகளும் கொல்லப்பட்டனர். தீவிரவாதிகளில் மூவர் உயிருடன் பிடிபட்டனர்.

பதினொரு நாடுகள் முதன்முறையாக முனிச் ஒலிம்பிக்கின் போது பங்கு கொண்டன. அவை அல்பேனியா, சவுதி அரேபியா, சோமாலியா, வட கொரியா, டாகோமெ (தற்போது பெனின்), காபோன், புர்க்கினா பாசோ, டோகோ, மலாவி, லெசோத்தோ, சுவாசிலாந்து. பங்குபெற்ற நாடுகள் செருமன் எழுத்து முறைப்படி வந்தன அதனால் எகிப்து முதலில் வந்தது.

## போட்டி நடத்தும் நாடு (நகரம்) தெரிவு
ஆகத்து 26, 1966 ல் ரோமில் நடந்த 64வது நடத்த ஒலிம்பிக் ஆணையகத்தின் அமர்வில் முனிச் தேர்வு பெற்றது

## பதக்கப் பட்டியல்
பங்கு கொண்ட நாடுகளில் 48 பதக்கம் பெற்றன.

## மேற்கோள்கள்


பகுப்பு:கோடைக்கால ஒலிம்பிக் விளையாட்டுகள்
சங்கரன்குடியிருப்பு

**சங்கரன்குடியிருப்பு** (*Sankarankudiyiruppu*) என்பது தமிழ்நாட்டின், தூத்துக்குடி மாவட்டத்தில், ஸ்ரீவைகுண்டம் தொகுதியில், சாத்தான்குளம் வட்டத்தில், புதுக்குளம் ஊராட்சியின் தென்கடைசியில் அமைந்துள்ள ஓர் இயற்கை சூழ்ந்த கிராமம் ஆகும்.

இவ்வூர் திருசெந்தூரிலிருந்து சாத்தான்குளம் வழியாக நாகர்கோவில் வழி தடத்தில் சாத்தான்குளத்திலிருந்து 9 கிலோ மீட்டர் தூரத்தில் ஆலங்கிணறு விலக்கிற்கும் இட்டமொழி என்ற ஊர்க்கும் இடையில் அமைந்துள்ளது. நாகர்கோவிலில் இருந்து திருச்செந்தூர் செல்லும் வழியில் இந்தக் கிராமத்தின் பேருந்து நிறுத்தம் உள்ளது. இந்த ஊரின் அடையாளமாக அங்கு சாலையின் மேற்கு பகுதியில் தெற்கே ஒரு மாதா கோவிலும், வடக்கே ஒரு முனீஸ்வரரின் கோயிலும் எல்லையிலே நிறுவப்பட்டுள்ளன. இந்த இடத்திலிருந்து 0.6 கி.மீ. நடந்து சென்றால் ஊரை அடையலாம்.

இந்த ஊரில் அய்யாவழி மக்கள் மற்றும் இந்துக்கள், தென்னிந்திய திருச்சபை கிறித்தவர்கள், ரோமன் கத்தோலிக்க கிறித்தவர்கள், பெந்தேகோஸ் சபை கிறித்தவர்கள் எனப் பல மதத்தினரும்  நாடார்கள், கோனார்கள், வண்ணார் மற்றும் குறவர்கள் என பல இனத்தவரும் வாழ்கின்றனர்.

## கோயில்கள்
இந்த ஊரில் ஜந்து நிழல்தாங்க்ல்களும்,ஒரு அம்மன் கோவிலும்,ஒரு ரோமன் கத்தோலிக்க சர்சும்,ஒரு தென்னிந்திய திருச்சபை மற்றும் பிள்ளையார் கோவில் ஒன்றும், சந்தி அம்மன் கோவில் ஒன்றும்,பெந்தேகோஸ் சபை இரண்டும் உள்ளது.

## பள்ளிகள்
இங்கு T.D.T.A துவக்கப்பள்ளி உள்ளது. மேல்நிலைபள்ளி படிப்பிற்கு அருகில் உள்ள திருநெல்வேலி மாவட்டத்தைச் சேர்ந்த இட்டமொழி ஊருக்குச் செல்ல வேண்டும் அல்லது சாத்தான்குளம் செல்ல வேண்டும்.

= மருத்துவமனை =
சுவாமி விவேகானந்தா ஆசிரமம் சார்பில் சுவாமி விவேகானந்தா மருத்துவமனை வாரதில் மூன்று நாட்கள் நடைபெறுகிறது.

## தொழில்
இங்கு வாழும் மக்களின் முதன்மைத் தொழில்கள் பனை மரம் ஏறுதலும், பீடி சுற்றுதலும், விவசாயமும் ஆகும்.
## மேற்கோள்கள்

பகுப்பு:தூத்துக்குடி மாவட்டத்திலுள்ள கிராமங்கள்
பளை

**பளை** (*Pallai*) என்பது இலங்கையின் வடக்கே, கிளிநொச்சி மாவட்டத்தில், வடக்கு மூவலந்தீவின் கரையோரத்தில் அமைந்துள்ள ஒரு சிறிய நகரம். பச்சிலைப்பள்ளி பிரதேச செயலாளர் பிரிவில் அமைந்துள்ள இந்நகரம் பச்சிலைப்பள்ளி பிரதேச சபையின் நிருவாகத்தில் இயங்குகிறது. இங்கு தமிழர் பெரும்பான்மையாக வசிக்கின்றனர்.

## போக்குவரத்து
பளை தொடருந்து நிலையம் ஊடாகச் செல்லும் வடக்குத் தொடருந்துப் பாதை இலங்கையின் தெற்குப் பகுதியையும், வடக்கையும் இணைக்கிறது. தற்போது (2014 மார்ச்) கொழும்பில் இருந்து வரும் தொடருந்துகள் பளை வரை மட்டுமே செல்கிறது.

## இவற்றையும் பார்க்க
* பளை தொடருந்து நிலையம்

## மேற்கோள்கள்

பகுப்பு:கிளிநொச்சி மாவட்டத்திலுள்ள ஊர்களும், நகரங்களும்
பகுப்பு:கிளிநொச்சி மாவட்டம்
ஜோர்ஜ் டவுன் பினாங்கு பெருநகர பகுதி

ஜார்ஜ் டவுன் மாநகரக்கூட்டம் என அழைக்கப்படும் பெருநகர பகுதியில் ஜார்ஜ் டவுன், பினாங்கு தீவு, செபராங் பிறை ,பட்டர்வொர்த், நிபோங் திபால், பத்து காவான், பிறை, பெர்மாத்தாங் பாவ்,  சுங்கை பட்டாணி, கூலிம் மற்றும் செர்டாங் நகரங்கள் உள்ளன. இங்கு சுமார் 2.251.042 பேர் வசிக்கிரார்கள். இந்த பெருநகர பகுதி மலேசியாவி்ன் இரண்டாவது பெரிய பெருநகர பகுதியாகும்.

## மேலும் பார்க்க
* ஜார்ஜ் டவுன்
* பினாங்கு தீவு
* செபராங் பிறை

## மேற்கோள்கள்

பகுப்பு:பினாங்கு
பகுப்பு:மலேசிய நகரங்கள்